આજની કેળવણી, વિદ્યાધામો, વિદ્યાર્થીઓ, અધિકારીઓ, પદાધિકારીઓ તેમજ કર્મચારીગણમાં સંપૂર્ણ નિષ્ઠાનું હોવું અતિ આવશ્યક છે. નિષ્ઠાવાન વ્યક્તિ સૌને આકર્ષે છે. ફરજ અને નિષ્ઠા બંને જોડિયાં બહેનો જેવી છે. નિષ્ઠા વિહોણી ફરજ તે વેઠ સમાન છે. વેઠ એટલે વૈતરું અથવા ગુલામી કહી શકાય. આમ જોઈએ તો નિષ્ઠા એ પ્રેમની પુત્રી છે અને પ્રેમ એ પરમાત્માનું રૂપ છે. નિષ્ઠા એ પ્રકાશમાંથી પેદા થતું કિરણ છે અને અનિદ્રા એ અંધકારમાંથી પેદા થતું કાળું કલંક છે. નિષ્ઠા શ્રદ્ધા, ભક્તિ, ખંત અને વફાદારીને જન્મ આપે છે અને અનિદ્રા એ મોટા ભાગે હિંસા, કઠોરતા અને નિષ્ઠુરતાને જન્મ આપે છે.